
LYHYET PERUSTELUT
Pakkotyön käytön torjuminen ja lopettaminen ovat olennainen osa Euroopan unionin sitoutumista ihmisoikeuksiin ja työntekijöiden oikeuksiin. Tätä korostettiin myös vuoden 2021 puheessa unionin tilasta laajempana EU:n tavoitteena maailmanlaajuisen oikeudenmukaisen siirtymän yhteydessä.
Pakkotyön tai pakollisen työn käytön kieltämisen sen kaikissa muodoissa katsotaan olevan kansainvälisen ihmisoikeuslainsäädännön ehdoton normi. Pakkotyö kielletään yksiselitteisesti useilla kansainvälisillä ja unionin oikeudellisilla välineillä. Näitä ovat erityisesti Kansainvälisen työjärjestön (ILO:n) yleissopimukset nro 29 (mukaan lukien sen pöytäkirja) ja 105 sekä EU:n perusoikeuskirja. Lisäksi EU on sitoutunut neuvoston vuonna 2020 hyväksymän ihmisoikeuksia ja demokratiaa koskevan EU:n toimintasuunnitelman 2020–2024 myötä edistämään lapsityövoiman käyttöä koskevaa nollatoleranssipolitiikkaa, lopettamaan pakkotyön, tukemaan työntekijöiden oikeuksia EU:n kauppasuhteissa sekä edistämään huolellisuusvelvoitetta globaaleissa toimitusketjuissa ja pakkotyötä koskevan ILO:n pöytäkirjan ratifiointia.
Tästä sääntelykehyksestä huolimatta nykyajan orjuus ja pakkotyö ovat lisääntyneet viime vuosina. ILO:n arvioiden mukaan vuonna 2021 nykyajan orjuudessa oli maailmanlaajuisesti 49,6 miljoonaa ihmistä, joista 27,6 miljoonaa teki pakkotyötä. Näistä vähintään 11,8 miljoonaa oli naisia ja tyttöjä.
Euroopan parlamentti kehotti tämän vuoksi kesäkuussa 2022 ottamaan käyttöön välineen, jolla kielletään pakkotyöllä valmistettujen tai kuljetettujen tuotteiden tuonti ja vienti. Komissio julkaisi syyskuussa 2022 ehdotuksen asetukseksi pakkotyöllä valmistettujen tuotteiden kieltämisestä unionin markkinoilla. Asetuksessa vahvistetaan säännöt, joilla kielletään talouden toimijoita saattamasta unionin markkinoille ja asettamasta unionin markkinoilla saataville tai viemästä unionin markkinoilta pakkotyöllä valmistettuja tuotteita.
Valmistelija suhtautuu myönteisesti komission ehdotukseen ja pyrkii tällä lausuntoluonnoksella vahvistamaan ehdotusta sen varmistamiseksi, että asetuksella edistetään pakkotyön tehokasta poistamista maailmanlaajuisesti ja EU:ssa.
Jotta voidaan varmistaa johdonmukaisuus kansainvälisten normien kanssa, valmistelija on pyrkinyt yhdenmukaistamaan asetuksessa olevan pakkotyön määritelmän asiaankuuluvien ILO:n välineiden, ohjeiden ja päätösten kanssa. ILO kieltää pakkotyön paitsi tuotannossa myös palvelujen tarjonnassa. Näitä voidaan myös tarjota yli rajojen. On myös tärkeää tuoda hyvin selkeästi esille, että kuljetus- ja varastointialojen olisi kuuluttava asetuksen soveltamisalaan, kun otetaan huomioon pakkotyöhön liittyvät merkittävät haavoittuvuudet niiden kaltaisilla aloilla.
Valmistelija pyrkii myös poistamaan komission ehdotuksessa olevan merkittävän porsaanreiän ehdottamalla oikeussuojakeinojen saatavuutta koskevaa artiklaa. Minkään asetuksen täytäntöönpano ei voi olla tehokasta ilman, että varmistetaan tehokkaiden oikeussuojakeinojen saatavuus uhriksi joutuneille työntekijöille. Uhrien edun onkin oltava tämän asetuksen ytimessä. Erityisesti tietyillä riskialttiilla alueilla, joilla pakkotyö on järjestelmällistä ja laajalle levinnyttä, on oletettava, että pakkotyötä esiintyy, jotta toimivaltaisia viranomaisia voidaan auttaa käsittelemään tapauksia tehokkaasti. Valmistelija pyrkii myös vahvistamaan unionin verkoston roolia, jotta se voi auttaa jäsenvaltioiden toimivaltaisia viranomaisia koordinoimisessa ja yhteistyön tekemisessä ja toimia valitusten keskitettynä vastaanottopisteenä.
Avoimuus ja tiedot ovat tärkeitä välineitä asetuksen täytäntöönpanon valvonnassa, minkä vuoksi tietokanta pakkotyön riski-indikaattoreista on olennaisen tärkeä. Valmistelija pitää tärkeänä, että komissio voi hyödyntää kansalaisyhteiskunnalta ja ammattiliitoilta saatuja tietoja, että tiedot ovat myös yleisön saatavilla ja että tietokannassa on luettelo erityisistä korkean riskin maantieteellisistä alueista tai maista, joissa pakkotyökäytännöt ovat järjestelmällisiä ja laajalle levinneitä.
TARKISTUKSET
[bookmark: IntroA]Työllisyyden ja sosiaaliasioiden valiokunta pyytää asiasta vastaavia kansainvälisen kaupan valiokuntaa ja sisämarkkina- ja kuluttajansuojavaliokuntaa ottamaan huomioon seuraavan:
[bookmark: IntroB][bookmark: EndB]<RepeatBlock-Amend><Amend>Tarkistus <NumAm>1</NumAm>

<DocAmend>Ehdotus asetukseksi</DocAmend>
<Article>Johdanto-osan 1 kappale</Article>
	

	Komission teksti
	Tarkistus

	(1)	Kuten Kansainvälisen työjärjestön, jäljempänä ’ILO’, pakkotyötä koskevan yleissopimuksen nro 29 vuoden 2014 pöytäkirjan, jäljempänä ’ILO:n yleissopimus nro 29’, johdanto-osassa todetaan, pakkotyö loukkaa vakavasti ihmisarvoa ja perusoikeuksia. ILO julisti kaikkien pakkotyön muotojen poistamisen perusoikeuksia koskevaksi periaatteeksi. ILO:n yleissopimus nro 29, vuoden 2014 pöytäkirja yleissopimukseen nro 29 ja pakkotyön poistamista koskeva ILO:n yleissopimus nro 105, jäljempänä ’ILO:n yleissopimus nro 105’, luokitellaan ILO:n keskeisiksi yleissopimuksiksi16. Pakkotyö kattaa erilaisia pakkotyön käytäntöjä, joissa työtä tai palvelusta vaaditaan henkilöltä, joka ei ole tarjoutunut siihen vapaaehtoisesti.17
	(1)	Kuten Kansainvälisen työjärjestön, jäljempänä ’ILO’, pakkotyötä koskevan yleissopimuksen nro 29 vuoden 2014 pöytäkirjan, jäljempänä ’ILO:n yleissopimus nro 29’, johdanto-osassa todetaan, pakkotyö loukkaa vakavasti ihmisarvoa ja perusoikeuksia, edistää köyhyyden jatkumista ja on esteenä ihmisarvoista työtä kaikille -tavoitteen saavuttamiselle. ILO julisti kaikkien pakkotyön muotojen poistamisen perusoikeuksia koskevaksi periaatteeksi. ILO:n yleissopimus nro 29, mukaan lukien vuoden 2014 täydentävä pöytäkirja yleissopimukseen nro 29 ja pakkotyötä (lisätoimenpiteet) koskeva suositus nro 203, ja pakkotyön poistamista koskeva ILO:n yleissopimus nro 105, jäljempänä ’ILO:n yleissopimus nro 105’, luokitellaan ILO:n keskeisiksi yleissopimuksiksi16 ja niissä annetaan suosituksia pakkotyön estämiseksi, poistamiseksi ja sitä koskeviksi korjaaviksi toimiksi16 a. Pakkotyö sisältää työtä ja palveluja, jotka suoritetaan tai tarjotaan arvoketjussa ja joita vaaditaan henkilöiltä uhkaamalla rangaistuksella ja joihin henkilö ei ole itse tarjoutunut vapaaehtoisesti. 17 ILO:n ja YK:n mukaan pakkotyötä esiintyy enemmän eräissä taloudellisissa toiminnoissa tietyillä tuotannonaloilla, kuten jalostus-, maanviljely-, vaatetus- ja kalastusaloilla, ja tietyillä palvelualoilla, kuten kuljetus-, varastointi- ja logistiikka-, siivous- ja kausityöaloilla17 a. Tätä määritelmää sovelletaan sekä hallintoelinten ja viranomaisten että yksityisten elinten ja yksityishenkilöiden vaatimiin töihin ja palveluihin. ILO on laatinut useita indikaattoreita, joita käytetään pakkotyötapausten määrittämiseksi ja osoittamiseksi ja joita todellinen fyysinen ja seksuaalinen vahingonteko tai niillä uhkaaminen, haavoittuvan aseman väärinkäyttö, työ- ja elinolosuhteiden väärinkäyttö ja liiallinen ylityö, petos, liikkumisen rajoittaminen tai määräys pysytellä työpaikalla tai rajoitetulla alueella, eristäminen, velkasitoumukset, palkkojen pidättäminen tai liiallinen vähentäminen, passien ja henkilöllisyystodistusten hallussa pitäminen tai uhkaus ilmiantaa työntekijä viranomaisille, jos tämän maahanmuuttaja-asema on sääntöjenvastainen17 b. Pakkotyö on hyvin usein kytköksissä köyhyyteen ja syrjintään. Työnantajien tai rekrytoijien harjoittama luoton ja velan manipulointi on edelleen avaintekijä, jonka vuoksi haavoittuvassa asemassa olevat työntekijät jäävät loukkuun pakkotyöhön17 c. Euroopan ihmisoikeustuomioistuin on toistuvasti todennut, että Euroopan ihmisoikeussopimuksen 4 artiklan mukaan alkuperäinen suostumus ja vapaaehtoisuus ovat mitättömiä, jos haavoittuvaa asemaa käytetään väärin17 d. ILO:n valvontaelinten mukaan vankilatyö, myös silloin, kun sitä tehdään yksityisille yrityksille, ei itsessään ole pakkotyötä edellyttäen, että se tehdään vapaaehtoisesti, vangin hyväksi ja että se vastaa suunnilleen vapaan työsuhteen ehtoja. Yhdyskuntapalvelun olisi vankeudelle vaihtoehtoisena rangaistusseuraamuksena aina oltava yleisen edun mukaista, eivätkä valtiot saisi missään tapauksessa käyttää sitä väärin keinona heikentää tuomitun asemaa tai riistää häneltä hänen ihmisarvoaan17 e Tapauksissa, joissa työtä tai palvelua vaaditaan käyttämällä hyväksi työntekijän haavoittuvaa asemaa uhkaamalla rangaistuksella, uhkan ei tarvitse olla rangaistusseuraamus, vaan kyseessä voi olla myös oikeuksien tai etuuksien menetys. 

	__________________
	__________________

	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.
	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.

	
	16 a ILO:n pakkotyötä (lisätoimenpiteet) koskeva suositus, 2014.

	17 Pakkotyön määritelmä pakkotyötä koskevan ILO:n yleissopimuksen, 1930 (nro 29) mukaan; What is forced labour, modern slavery and human trafficking (Forced labour, modern slavery and human trafficking) (ilo.org).
	17 Pakkotyön määritelmä pakkotyötä koskevan ILO:n yleissopimuksen, 1930 (nro 29) mukaan; What is forced labour, modern slavery and human trafficking (Forced labour, modern slavery and human trafficking) (ilo.org).

	
	17 a UNODC (Yhdistyneiden kansakuntien huumausaine- ja kriminaalipolitiikan toimisto), “Global Report on Trafficking In Persons ” 2020, https://www.unodc.org/documents/data-and-analysis/tip/2021/GLOTiP_2020_15jan_web.pdf

	
	ILO (Kansainvälinen työjärjestö), ”Global Estimates of Modern Slavery: Forced Labour and Forced Marriage ” 2022, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf 

	
	ILO (Kansainvälinen työjärjestö), ”Profits and Poverty: The Economics of Forced Labour” 2014, https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf

	
	17 b https://www.ilo.org/wcmsp5/groups/public/---ed_norm/---declaration/documents/publication/wcms_203832.pdf

	
	17 c ILO, the Profits and Poverty: The economics of forced labour: https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf

	
	17 d Euroopan ihmisoikeustuomioistuin, asiat Chowdury ym. v. Kreikka (21884/15) ja Zoletic ym. v. Azerbaidžan (20116/12).

	
	17 e https://www.ilo.org/wcmsp5/groups/public/---ed_norm/---relconf/documents/meetingdocument/wcms_089199.pdf s. 27


</Amend>
<Amend>Tarkistus		<NumAm>2</NumAm>

<DocAmend>Ehdotus asetukseksi</DocAmend>
<Article>Johdanto-osan 2 kappale</Article>
	

	Komission teksti
	Tarkistus

	(2)	Pakkotyön käyttö on yleistä maailmassa. Arvioiden mukaan vuonna 2021 pakkotyötä teki noin 27,6 miljoonaa ihmistä.18 Yhteiskunnan haavoittuvassa asemassa oleviin ja syrjäytyneisiin ryhmiin kohdistuu usein painetta tehdä pakkotyötä. Pakkotyö on usein seurausta tiettyjen talouden toimijoiden hyvän hallintotavan puutteesta, vaikkei se olisikaan valtion määräämää.
	[bookmark: _GoBack](2)	Pakkotyön käyttö on yleistä maailmassa. Arvioiden mukaan vuonna 2021 pakkotyötä teki noin 27,6 miljoonaa ihmistä.18 Yhteiskunnan haavoittuvassa asemassa oleviin ja syrjäytyneisiin ryhmiin, kuten naisiin, lapsiin, etnisiin vähemmistöihin, vammaisiin henkilöihin, alempaan kastiin kuuluviin ihmisiin, alkuperäis- ja heimokansoihin ja siirtolaisiin, varsinkin paperittomiin siirtolaisiin, joiden asema on epävarma ja jotka työskentelevät epävirallisen talouden alalla, kohdistuu usein painetta tehdä pakkotyötä. Myös silloin, kun pakkotyö ei ole valtion määräämää, se on usein seurausta hyvän hallintotavan puutteesta tai siitä, etteivät tietyt talouden toimijat noudata hyvää hallintotapaa, ja osoitus siitä, ettei valtio ole onnistunut panemaan täytäntöön sosiaalisia oikeuksia ja työntekijöiden oikeuksia, etenkin haavoittuvassa asemassa olevien ja syrjäytyneiden ryhmien osalta. Pakkotyötä voi tapahtua myös viranomaisten hiljaisella suostumuksella. Kaikista pakkotyötä tekevistä henkilöistä naisia ja tyttöjä on 11,8 miljoonaa. Yli 3,3 miljoonaa kaikista pakkotyötä tekevistä on lapsia. Vuosina 2016–2021 pakkotyötä tekevien ihmisten määrä kasvoi arvioiden mukaan 2,7 miljoonalla ihmisellä18 a. Siirtotyöläiset, joilla ei ole lain suojaa tai jotka eivät pysty käyttämään oikeuksiaan, ovat suuremmassa vaarassa joutua pakkotyöhön kuin muut työntekijät. ILO:n mukaan 15 prosenttia kaikista pakkotyötä tekevistä aikuisista on maahanmuuttajia18 b. Unionin perusoikeusvirasto on todennut, että tämä on tilanne myös unionissa. Väärinkäyttöä harjoittavat työnantajat käyttävät siirtotyöläisten heikkoa asemaa ja pakottavat heidät työskentelemään tuntikausia ilman palkkaa tai vain pienellä palkalla usein vaarallisissa olosuhteissa ja ilman laissa edellytettyjä vähimmäisturvavarusteita18 c. Suurin osa pakkotyötapauksista esiintyy yksityisellä sektorilla ja liittyy erityisesti pakkotyön hyväksikäyttöön (17,3 miljoonaa ihmistä), ja tämä määrä on 86 prosenttia kaikista pakkotyötapauksista18 d. Tästä asetuksesta johtuvien talouden toimijoiden velvoitteiden olisi oltava ennakoitavia ja selkeitä, jotta varmistetaan täysimääräinen ja tehokas noudattaminen ja edistetään pakkotyön lopettamista.

	__________________
	__________________

	18 The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.
	18 The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18 a The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf

	
	18 b The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf

	
	18 c https://fra.europa.eu/en/content/protecting-migrant-workers-exploitation-fra-opinions

	
	18 d The 2021 Global Estimates of Modern Slavery, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf


</Amend>
<Amend>Tarkistus		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 2 a kappale (uusi)</Article>
	

	Komission teksti
	Tarkistus

	
	(2 a)	YK:n ihmisoikeusvaltuutetun toimisto (OHCHR) totesi, että Kiinan kansantasavalta on syyllistynyt ”vakaviin ihmisoikeusrikkomuksiin” uiguureja ja ”muita pääasiassa muslimienemmistöisiä yhteisöjä” vastaan alueella, jota Kiinan kansantasavalta kutsuu Xinjiangin uiguurien autonomiseksi alueeksi. Rikkomuksissa on kyse ”kidutuksesta, seksuaalisesta väkivallasta, kaltoinkohtelusta, lääketieteelliseen hoitoon pakottamisesta sekä pakkotyöstä ja raportoiduista vankilakuolemista”, jotka ovat tapahtuneet leireillä ja muissa säilöönottolaitoksissa.


</Amend>
<Amend>Tarkistus		<NumAm>4</NumAm>

<DocAmend>Ehdotus asetukseksi</DocAmend>
<Article>Johdanto-osan 3 kappale</Article>
	

	Komission teksti
	Tarkistus

	(3)	Pakkotyön poistaminen on yksi unionin ensisijaisista tavoitteista. Ihmisarvon kunnioittaminen sekä ihmisoikeuksien yleismaailmallisuus ja jakamattomuus vahvistetaan Euroopan unionista tehdyn sopimuksen 21 artiklassa. Euroopan unionin perusoikeuskirjan 5 artiklan 2 kohdassa ja Euroopan ihmisoikeussopimuksen 4 artiklassa määrätään, että ketään ei saa vaatia tekemään pakkotyötä tai muuta pakollista työtä. Euroopan ihmisoikeustuomioistuin on toistuvasti tulkinnut Euroopan ihmisoikeussopimuksen 4 artiklaa siten, että siinä velvoitetaan jäsenvaltiot rankaisemaan ja nostamaan syyte kaikista toimista, joilla henkilö pidetään Euroopan ihmisoikeussopimuksen 4 artiklassa tarkoitetuissa tilanteissa.19
	(3)	Unioni pyrkii olemaan maailman johtava toimija vastuullisen liiketoiminnan sekä yritystoiminnan ja ihmisoikeuksien alalla. Pakkotyön tai pakollisen työn kaikkien muotojen käytön kieltämistä pidetään kansainvälisen ihmisoikeuslainsäädännön18 a ehdottomana normina, josta ei sallita yhtään poikkeusta. Pakkotyön poistaminen on siksi yksi unionin ensisijaisista tavoitteista ja perustuu sen periaatteisiin ja kansainvälisiin ihmisoikeussitoumuksiin. Ihmisarvon kunnioittaminen sekä ihmisoikeuksien yleismaailmallisuus ja jakamattomuus vahvistetaan myös Euroopan unionista tehdyn sopimuksen 21 artiklassa. Pakkotyön, lapsityö mukaan luettuna, ehkäiseminen ja poistaminen ovat myös ennakkoedellytyksiä unionin ulkoisille kaupallisille ja taloudellisille suhteille. Euroopan unionin perusoikeuskirjan 5 artiklan 2 kohdassa kielletään nimenomaisesti orjuus, orjuuden kaltaiset olot, pakkotyö tai muu pakollinen työ ja ihmiskauppa ja Euroopan ihmisoikeussopimuksen 4 artiklassa määrätään, että ketään ei saa vaatia tekemään pakkotyötä tai muuta pakollista työtä. Euroopan ihmisoikeustuomioistuin on toistuvasti tulkinnut Euroopan ihmisoikeussopimuksen 4 artiklaa siten, että siinä velvoitetaan jäsenvaltiot rankaisemaan ja nostamaan syyte kaikista toimista, joilla henkilö pidetään Euroopan ihmisoikeussopimuksen 4 artiklassa tarkoitetuissa tilanteissa.19 Perusoikeuskirjan 31 artiklassa vahvistetaan jokaisen työntekijän oikeus oikeudenmukaisiin ja kohtuullisiin työoloihin, jotka ovat hänen terveytensä, turvallisuutensa ja ihmisarvonsa mukaisia, ja 47 artiklassa oikeus tehokkaisiin oikeussuojakeinoihin ja puolueettomaan tuomioistuimeen. Euroopan sosiaalisessa peruskirjassa (1961) ja uudistetussa Euroopan sosiaalisessa peruskirjassa (1996) määrätään, että sopimuspuolet sitoutuvat suojelemaan tehokkaasti työntekijän oikeutta ansaita elantonsa vapaasti valitsemassaan ammatissa. Myös Euroopan parlamentti on päätöslauselmissaan tuominnut jyrkästi pakkotyön ja vaatinut pakkotyöllä valmistettujen tuotteiden kieltämistä, etenkin Kiinan kansantasavallan käytäntöjen osalta.19 b 

	__________________
	__________________

	
	18a https://www.ohchr.org/sites/default/files/Documents/Publications/slaveryen.pdf

	19 Esimerkiksi asia Siliadin v. Ranska, 89 ja 102 kohta, ja asia Chowdury ja muut v. Kreikka, 105 kohta.
	19 Esimerkiksi asia Siliadin v. Ranska, 89 ja 102 kohta, ja asia Chowdury ja muut v. Kreikka, 105 kohta.

	
	19 b Euroopan parlamentin päätöslauselma 9 päivänä kesäkuuta 2022 uudesta kaupan välineestä pakkotyöllä tehtyjen tuotteiden kieltämiseksi; Euroopan parlamentin päätöslauselma 17 päivänä joulukuuta 2020 uiguurien tilanteesta ja pakkotyöstä Xinjiangin uiguurien autonomisella alueella.


</Amend>
<Amend>Tarkistus		<NumAm>5</NumAm>

<DocAmend>Ehdotus asetukseksi</DocAmend>
<Article>Johdanto-osan 4 kappale</Article>
	

	Komission teksti
	Tarkistus

	(4)	Kaikki jäsenvaltiot ovat ratifioineet pakkotyötä ja lapsityövoimaa koskevat ILO:n keskeiset yleissopimukset20. Niillä on näin ollen oikeudellinen velvoite ehkäistä ja lopettaa pakkotyön käyttö ja raportoida säännöllisesti ILO:lle.
	(4)	Kaikki jäsenvaltiot ovat ratifioineet pakkotyötä ja lapsityövoimaa koskevat ILO:n keskeiset yleissopimukset20. Niillä on näin ollen oikeudellinen velvoite ehkäistä ja lopettaa pakkotyön käyttö ja raportoida säännöllisesti ILO:lle. On kuitenkin jäsenvaltioita, jotka eivät ole vielä ratifioineet ILO:n yleissopimuksen nro 29 pöytäkirjaa huolimatta neuvoston päätöksistä, joissa jäsenvaltioita kehotetaan ratifioimaan ja panemaan se täytäntöön20 a. ILO:n arvion mukaan EU:ssa on 880 000 pakkotyön uhria niiden pakkotyötä tekevien ihmisten lisäksi, jotka valmistavat tuotteita, joita tuodaan muun muassa EU:hun muualta maailmasta.20 b Lisäksi ILO:n keskeisten yleissopimusten täytäntöönpanossa on edelleen puutteita.20 c Jäsenvaltioiden olisi pantava ILO:n keskeiset yleissopimukset täysimääräisesti täytäntöön ja saatettava asianmukaisesti osaksi kansallista lainsäädäntöään kaikki unionin lainsäädäntö, jolla pyritään torjumaan pakkotyötä, työntekijöiden oikeuksien loukkauksia ja ihmiskauppaa, jotta pakkotyöllä valmistettujen tuotteiden ja pakkotyönä tehtävien palvelujen tuonti- ja vientikielto voidaan panna täytäntöön. Tällä asetuksella pyritään asettamaan jäsenvaltioille oikeudellinen velvoite ehkäistä ja lopettaa pakkotyön käyttö, suojella uhreja ja asettaa heidän saatavilleen oikeussuojakeinot ja tehokkaat korjaavat toimet, kuten korvaukset, ja rangaista 6 artiklan 4 kohdassa tarkoitettujen päätösten noudattamatta jättämisestä. ILO:n mukaan korjaavat toimet ovat edelleen yksi keskeisistä politiikan painopisteistä pakkotyön torjumiseksi. Tältä osin ILO:n yleissopimuksen nro 29 pöytäkirjassa määrätään, että kaikkien pakkotyön tai pakollisen työn uhrien saatavilla on oltava asianmukaiset ja tehokkaat oikeussuojakeinot, kuten korvaukset, riippumatta heidän oleskelustaan tai oikeudellisesta asemastaan valtion alueella. Yritystoimintaa ja ihmisoikeuksia koskevien YK:n ohjaavien periaatteiden kolmannen pilarin mukaan korjaavat toimet ovat perusoikeus ja niihin voi sisältyä anteeksipyyntö, hyvitys, rehabilitointi, taloudellinen tai muu kuin taloudellinen korvaus ja rangaistusseuraamukset (joko rikosoikeudelliset tai hallinnolliset seuraamukset, kuten sakot), sekä haitan ehkäiseminen esimerkiksi kieltomääräyksillä tai takaamalla, että vastaavaa ei pääse tapahtumaan uudestaan.

	__________________
	__________________

	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.
	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.

	
	20 a Neuvoston päätös (EU) 2015/2071, annettu 10 päivänä marraskuuta 2015, jäsenvaltioiden valtuuttamisesta ratifioimaan Euroopan unionin edun mukaisesti pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja rikosasioissa tehtävään oikeudelliseen yhteistyöhön liittyviä kysymyksiä koskevien pöytäkirjan 1–4 artiklan osalta (EUVL L 301, 18.11.2015, s. 47) ja neuvoston päätös (EU) 2015/2037, annettu 10 päivänä marraskuuta 2015, jäsenvaltioiden valtuuttamisesta ratifioimaan Euroopan unionin edun mukaisesti pakollista työtä koskevan Kansainvälisen työjärjestön vuoden 1930 sopimuksen vuoden 2014 pöytäkirja sosiaalipolitiikkaan liittyvien kysymysten osalta (EUVL L 298, 14.11.2015, s. 23).

	
	20 b ILO 2012 Global Estimate of Forced Labour: https://www.ilo.org/wcmsp5/groups/public/---europe/---ro-geneva/---ilo-brussels/documents/genericdocument/wcms_184975.pdf

	
	20 c The ILO supervisory bodies’ comments on the application of Conventions on forced labour can be found under (https://www.ilo.org/dyn/normlex/en/f?p=1000:20010:::NO:::)


</Amend>
<Amend>Tarkistus		<NumAm>6</NumAm>

<DocAmend>Ehdotus asetukseksi</DocAmend>
<Article>Johdanto-osan 5 kappale</Article>
	

	Komission teksti
	Tarkistus

	(5)	Unioni pyrkii toimintapolitiikallaan ja lainsäädäntöaloitteillaan lopettamaan pakkotyön käytön. Unioni edistää huolellisuusvelvoitteen noudattamista kansainvälisten järjestöjen, kuten ILO:n, Taloudellisen yhteistyön ja kehityksen järjestön, jäljempänä ’OECD’, ja Yhdistyneiden kansakuntien, jäljempänä ’YK’, vahvistamien kansainvälisten suuntaviivojen ja periaatteiden mukaisesti sen varmistamiseksi, että pakkotyötä ei esiinny unioniin sijoittautuneiden yritysten arvoketjuissa.
	(5)	Unionin on toimintapolitiikallaan ja lainsäädäntöaloitteillaan tehostettava toimiaan pakkotyön käytön lopettamiseksi. Lapsityön ja pakkotyön poistaminen liittyy erottamattomasti ihmisarvoisten työolojen, sosiaalisen suojelun, työmarkkinaosapuolten vuoropuhelun, yhdistymisvapauden, työehtosopimusneuvottelujen, järjestäytymisoikeuden ja kollektiivisen neuvotteluoikeuden sekä kestävän yritystoiminnan edistämiseen. Pakkotyön lopettamisella ei tarkoiteta erottamista ensimmäisenä keinona. Unioni edistää huolellisuusvelvoitteen noudattamista myös täytäntöönpanokelpoisen lainsäädännön avulla kansainvälisten järjestöjen, kuten ILO:n, Taloudellisen yhteistyön ja kehityksen järjestön, jäljempänä ’OECD’, ja Yhdistyneiden kansakuntien, jäljempänä ’YK’, vahvistamien kansainvälisten suuntaviivojen ja periaatteiden mukaisesti sen varmistamiseksi, että pakkotyötä ei esiinny unioniin sijoittautuneiden yritysten arvoketjuissa eikä unionin markkinoilla saatavilla olevissa tavaroissa ja palveluissa. ILO:n ohjeissa1 a annetaan kattavia tietoja, välineitä ja tiedonkeruuta koskevia ohjeita aikuisten ja lasten pakkotyön torjumiseksi sekä alakohtaisia ohjeita, jotka olisi otettava huomioon määritettäessä omaan toimintaan ja arvoketjuihin liittyvää riskiä. Pannessaan täytäntöön lainsäädäntöä ja toimintapolitiikkoja, joilla pyritään poistamaan pakkotyö, unionin olisi asetettava asiaankuuluvat tiedot julkisesti saataville ilman aiheetonta viivytystä. On todella ratkaisevan tärkeää tunnistaa tuotteen alkuperä ja sen varastointi- ja kuljetuspisteet sekä talouden toimijat arvoketjussa, jotta pakkotyötä voidaan torjua tehokkaasti. Tältä osin tulliviranomaisilta saatavat tiedot ovat ratkaisevia riski-indikaattoreita, sillä pakkotyötä esiintyy kaikkialla maailmassa. Eniten pakkotyötä tekeviä ihmisiä on Aasiassa, mutta kun pakkotyötä tekevien ihmisten määrä lasketaan osuutena väestöstä, eniten pakkotyötä tekeviä ihmisiä on MENA-alueella1 b.

	
	__________________

	
	1 a https://ilo.org/wcmsp5/groups/public/---ed_norm/---declaration/documents/publication/wcms_182096.pdf

	
	1 b Kattaa seuraavat maat ja alueet: Bahrain, Irak, Jordania, Kuwait, Libanon, miehitetty palestiinalaisalue, Oman, Qatar, Saudi-Arabia, Syyrian arabitasavalta, Yhdistyneet arabiemiirikunnat ja Jemen, ILO 2021 Global Estimates of Modern Slavery: https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf


</Amend>
<Amend>Tarkistus		<NumAm>7</NumAm>

<DocAmend>Ehdotus asetukseksi</DocAmend>
<Article>Johdanto-osan 5 a kappale (uusi)</Article>
	

	Komission teksti
	Tarkistus

	
	(5 a)	Tällä asetuksella luodaan uusi taloudellinen väline pakkotyön ehkäisemiseksi ja poistamiseksi maailmanlaajuisesti kieltämällä pakkotyötä käyttämällä valmistetut tuotteet ja tarjottavat palvelut. Näiden taloudellisten välineiden lisäksi unionilla on olemassa olevaa täydentävää lainsäädäntöä, jotta se voi täyttää velvollisuutensa puolustaa jokaisen ihmisen ihmisarvoa ja puuttua pakkotyön ja lapsityön perimmäisiin syihin, joita ovat esimerkiksi taloudellinen hyväksikäyttö, köyhyys, systeeminen syrjintä sekä työvoiman muuttoliikkeen säännönmukaisten ja ihmisarvoisten väylien puuttuminen; talouden toimijan tasolla niihin kuuluvat tuotantokustannuksia alhaisemmat hinnat, kohtuullisen ja toimeentuloon riittävän palkan puuttuminen ja yleisemmin kaikki talouden toimijoiden epäterveet hankintakäytännöt1 a.

	
	__________________

	
	1 a https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf and https://respect.international/wp-content/uploads/2018/06/The-Global-Business-of-Forced-Labour-Report-of-Findings-University-of-Sheffield-2018.pdf


</Amend>
<Amend>Tarkistus		<NumAm>8</NumAm>

<DocAmend>Ehdotus asetukseksi</DocAmend>
<Article>Johdanto-osan 5 b kappale (uusi)</Article>
	

	Komission teksti
	Tarkistus

	
	(5 b)	Sidosryhmien mielekäs osallistuminen on olennaisen tärkeää pakkotyön torjumiseksi. Siihen sisältyy yhteistyö asiaankuuluvien sidosryhmien kanssa, jotta ymmärretään, miten niiden toiminta vaikuttaa niiden etuihin. Siihen sisältyy myös toimivaltaisten viranomaisten yhteistyö sidosryhmien kanssa ennen sellaisten päätösten tekemistä, jotka voivat vaikuttaa sidosryhmiin, sekä sidosryhmien etujen huomioon ottaminen. Siihen kuuluu myös se, että kaikille asiaankuuluville sidosryhmille annetaan ajoissa kaikki niiden tarvitsemat tiedot, jotta ne voivat tehdä tietoon perustuvan arvion siitä, miten päätös voisi vaikuttaa niihin, ja tähän kuuluu sovittujen sitoumusten noudattaminen.


</Amend>
<Amend>Tarkistus		<NumAm>9</NumAm>

<DocAmend>Ehdotus asetukseksi</DocAmend>
<Article>Johdanto-osan 17 kappale</Article>
	

	Komission teksti
	Tarkistus

	(17)	Kiellolla olisi edistettävä kansainvälisiä pyrkimyksiä pakkotyön poistamiseksi. ’Pakkotyön’ määritelmä olisi sen vuoksi yhdenmukaistettava ILO:n yleissopimuksessa nro 29 vahvistetun määritelmän kanssa. ’Valtion viranomaisten määräämän pakkotyön’ määritelmä olisi yhdenmukaistettava ILO:n yleissopimuksen nro 105 kanssa, jossa kielletään erityisesti pakkotyön käyttö rangaistuksena poliittisten näkemysten ilmaisemisesta, taloudellisen kehityksen edistämiseksi, työvoimakurin välineenä, lakkoon osallistumisen rangaistuksena taikka rotuun, uskontoon tai muuhun seikkaan perustuvana syrjintäkeinona31.
	(17)	Markkinointikiellolla, joka mahdollistaa pakkotyöllä valmistettujen tuotteiden ja palvelujen tuonnin ja viennin kieltämisen, olisi edistettävä kansainvälisiä pyrkimyksiä pakkotyön poistamiseksi. ’Pakkotyön’ määritelmä olisi sen vuoksi yhdenmukaistettava ILO:n yleissopimuksessa nro 29 vahvistetun määritelmän kanssa. ’Valtion viranomaisten määräämän pakkotyön’ määritelmä olisi yhdenmukaistettava ILO:n yleissopimuksen nro 105 kanssa, jossa kielletään erityisesti pakkotyön käyttö rangaistuksena poliittisten näkemysten ilmaisemisesta, taloudellisen kehityksen edistämiseksi, työvoimakurin välineenä, lakkoon osallistumisen rangaistuksena taikka rotuun, uskontoon tai muuhun seikkaan perustuvana syrjintäkeinona31. Lapsityön pahimpien muotojen kieltämistä ja välittömiä toimia niiden poistamiseksi koskevan ILO:n yleissopimuksen nro 182 3 artiklan a alakohdassa viitataan kaikkiin orjuuden muotoihin ja orjuuteen verrattaviin käytäntöihin, kuten lasten myyntiin ja lapsikauppaan, velkaorjuuteen ja maaorjuuteen sekä pakkotyöhön ja pakolliseen työhön, mukaan lukien lasten pakkovärväys käytettäväksi aseellisessa selkkauksessa. YK:n yleissopimuksessa vammaisten henkilöiden oikeuksista kielletään vammaisten henkilöiden altistaminen pakkotyölle ja edellytetään, että vammaisia henkilöitä suojellaan yhdenvertaisesti muiden kanssa pakkotyöltä tai muulta pakolliselta työltä. Yhdenvertaisen kohtelun periaatetta olisi sovellettava myös suojatyökeskuksissa. Jos tuotteet tai palvelut ovat peräisin maantieteellisiltä alueilta tai tuotantopaikoilta tai taloudellisesta toiminnasta tietyillä aloilla ja alueilla, joilla pakkotyökäytännöt ovat järjestelmällisiä ja laajalle levinneitä ja jotka on sisällytetty tämän asetuksen 11 artiklan mukaiseen tietokantaan, toimivaltaisten viranomaisten olisi oletettava, että tuotteita tuotetaan tai palveluja tarjotaan pakkotyöllä. Tällaisissa tapauksissa olisi oltava talouden toimijan vastuulla osoittaa, että sen tuote tai palvelu on valmistettu tai tarjottu käyttämättä pakkotyötä ja että 6 artiklan 4 kohdassa tarkoitetun päätöksen tapauksessa mahdollisen pakkotyön käytön osalta on ryhdytty korjaaviin toimiin. Kaikissa tapauksissa toimivaltaisten viranomaisten olisi varmistettava, ettei todistustaakka ole suhteeton. Kuultuaan asiaankuuluvia asiantuntijoita, myös ILO:n, OECD:n, EUH:n, työmarkkinaosapuolten ja kansalaisyhteiskunnan asiantuntijoita, komission olisi ryhdyttävä toimiin pakkotyön lopettamiseksi tarjoamalla tämän asetuksen 11 artiklan mukaisessa tietokannassa säännöllisesti päivitettäviä tietoja pakkotyön riskeistä tietyillä maantieteellisillä alueilla, tuotantopaikoilla ja taloudellisissa toiminnoissa tietyillä aloilla ja alueilla. Tietokannan olisi oltava selkeä ja avoin, jotta talouden toimijat, erityisesti pk-yritykset ja mikroyritykset, voivat käyttää tietoja huolellisuusvelvoitettaan varten. Näiden tietojen olisi oltava vapaasti ja helposti yleisön saatavilla saavutettavassa muodossa vammaisille henkilöille ja kaikilla unionin työkielillä.

	__________________
	__________________

	31 What is forced labour, modern slavery and human trafficking (Forced labour, modern slavery and human trafficking) ja ILO:n yleissopimukset nro 29 ja 105, joihin asiakirjassa viitataan.
	31 What is forced labour, modern slavery and human trafficking (Forced labour, modern slavery and human trafficking) ja ILO:n yleissopimukset nro 29 ja 105, joihin asiakirjassa viitataan.


</Amend>
<Amend>Tarkistus		<NumAm>10</NumAm>

<DocAmend>Ehdotus asetukseksi</DocAmend>
<Article>2 artikla – 1 kohta – a alakohta</Article>
	

	Komission teksti
	Tarkistus

	(a)	’pakkotyöllä’ pakkotyötä tai pakollista työtä, sellaisena kuin se on määriteltynä pakollista työtä koskevan Kansainvälisen työjärjestön vuoden 1930 yleissopimuksen (nro 29) 2 artiklassa, mukaan lukien lasten pakkotyö;
	(a)	’pakkotyöllä’ mitä tahansa työtä tai palvelusta, jota vaaditaan rangaistuksella uhkaamalla keneltä tahansa henkilöltä ja johon kyseinen henkilö ei ole tarjoutunut vapaaehtoisesti pakollista työtä koskevan Kansainvälisen työjärjestön vuoden 1930 yleissopimuksen (nro 29) 2 artiklan mukaisesti, mukaan lukien lasten pakkotyö, pakkotyötä voi esiintyä koko arvoketjussa;


</Amend>
<Amend>Tarkistus		<NumAm>11</NumAm>

<DocAmend>Ehdotus asetukseksi</DocAmend>
<Article>2 artikla – 1 kohta – b alakohta</Article>
	

	Komission teksti
	Tarkistus

	(b)	’valtion viranomaisten määräämällä pakkotyöllä’ pakkotyön käyttöä, sellaisena kuin se on kuvattu pakkotyön poistamista koskevan Kansainvälisen työjärjestön vuoden 1957 yleissopimuksen (nro 105) 1 artiklassa;
	(b)	’valtion viranomaisten määräämällä pakkotyöllä’ pakkotyön käyttöä

	
	i) poliittisen pakottamisen tai koulutuksen välineenä tai rangaistuksena sellaisten poliittisten näkemysten tai mielipiteiden omaamisesta tai ilmaisemisesta, jotka ovat ideologisesti vakiintuneen poliittisen, sosiaalisen tai taloudellisen järjestelmän vastaisia;

	
	ii) keinona ottaa käyttöön ja käyttää työvoimaa talouskehitystä varten;

	
	iii) työvoiman kurinpitovälineenä;

	
	iv) rangaistuksena lakkoihin osallistumisesta;

	
	v) rotuun, sosiaaliseen asemaan, kansalaisuuteen tai uskontoon perustuvan syrjinnän välineenä

	
	pakkotyön poistamista koskevan Kansainvälisen työjärjestön vuoden 1957 yleissopimuksen (nro 105) 1 artiklan mukaisesti;


</Amend>
<Amend>Tarkistus		<NumAm>12</NumAm>

<DocAmend>Ehdotus asetukseksi</DocAmend>
<Article>2 artikla – 1 kohta – c alakohta</Article>
	

	Komission teksti
	Tarkistus

	(c)	’pakkotyöhön liittyvällä huolellisuusvelvoitteella’ talouden toimijan pyrkimyksiä panna täytäntöön pakollisia vaatimuksia, vapaaehtoisia ohjeita, suosituksia tai käytäntöjä pakkotyön käytön tunnistamiseksi, ehkäisemiseksi, vähentämiseksi tai lopettamiseksi sellaisten tuotteiden osalta, jotka on tarkoitus asettaa saataville unionin markkinoilla tai jotka on tarkoitus viedä;
	(c)	’pakkotyöhön liittyvällä huolellisuusvelvoitteella’ talouden toimijan pyrkimyksiä panna täytäntöön pakollisia vaatimuksia unionin ja sovellettavan kansallisen lainsäädännön mukaisesti, suosituksia tai käytäntöjä kansainvälisten normien mukaisesti, niitä täydentäviä vapaaehtoisia ohjeita pakkotyön käytön tunnistamiseksi, ehkäisemiseksi, lopettamiseksi ja korjaavien toimien toteuttamiseksi tuotteiden ja palvelujen osalta siten, että pakkotyön lopettamisella ei tarkoiteta erottamista ensimmäisenä keinona.


</Amend>
<Amend>Tarkistus		<NumAm>13</NumAm>

<DocAmend>Ehdotus asetukseksi</DocAmend>
<Article>4 artikla – 3 kohta – c alakohta</Article>
	

	Komission teksti
	Tarkistus

	(c)	YK:n, ILO:n, OECD:n tai muiden asiaankuuluvien kansainvälisten järjestöjen huolellisuusvelvoitetta koskevat ohjeet tai suositukset;
	(c)	YK:n, ILO:n, OECD:n tai muiden asiaankuuluvien kansainvälisten järjestöjen sekä työmarkkinaosapuolten huolellisuusvelvoitetta koskevat ohjeet tai suositukset, etenkin ohjeet ja suositukset, jotka liittyvät maantieteellisiin alueisiin, tuotantopaikkoihin ja taloudelliseen toimintaan tietyillä aloilla ja tietyillä alueilla, joilla esiintyy järjestelmällisiä ja laajalle levinneitä pakkotyökäytäntöjä;


</Amend>
<Amend>Tarkistus		<NumAm>14</NumAm>

<DocAmend>Ehdotus asetukseksi</DocAmend>
<Article>10 a artikla (uusi)</Article>
	

	Komission teksti
	Tarkistus

	
	10 a artikla

	
	Korjaavat toimet

	
	1.	Jäsenvaltioiden on varmistettava uhreille oikeussuojakeinojen ja tehokkaiden korjaavien toimien saatavuus aina, kun 3 artiklan säännöksiä rikotaan.

	
	2.	Tehtyään 6 artiklan mukaisen kieltopäätöksen toimivaltaisten viranomaisten on uhreja ja muita asiaankuuluvia sidosryhmiä, kuten uhrien edustajia, työntekijöiden edustajia ja ammattiliittoja, kansalaisjärjestöjä ja kansalaisyhteiskuntaa kuultuaan määritettävä korjaavat toimet. Myös talouden toimijoiden on kyseisten toimivaltaisten viranomaisten tuella kehitettävä toimenpiteitä, joilla estetään toistuminen tulevaisuudessa.

	
	3.	Jotta 6 artiklan mukaisesti tehty kieltopäätös voidaan kumota, toimivaltaiselle viranomaiselle on toimitettava näyttöä korjaavista toimista.


</Amend>
<Amend>Tarkistus		<NumAm>15</NumAm>

<DocAmend>Ehdotus asetukseksi</DocAmend>
<Article>10 b artikla (uusi)</Article>
	

	Komission teksti
	Tarkistus

	
	10 b artikla

	
	Muusta unionin lainsäädännöstä johtuva vastaava velvoite

	
	Jos talouden toimija on muusta asiaa koskevasta unionin lainsäädännöstä johtuvien vastaavien velvoitteiden mukaisesti jo täyttänyt täysimääräisesti velvollisuutensa tunnistaa, ehkäistä ja lopettaa pakkotyö ja toteuttaa sen johdosta korjaavia toimia tutkimuksen kohteena olevien tuotteiden tai palvelujen osalta, tiedot toteutetuista toimista on toimitettava toimivaltaisille viranomaisille. Näiden tietojen toimittamisen katsotaan täyttävän talouden toimijan velvollisuuden toimittaa tietoja tällaisista toimista pakkotyön osalta tämän asetuksen mukaisesti. Talouden toimijoiden on edelleen tehtävä yhteistyötä toimivaltaisten viranomaisten kanssa koko 4–6 artiklassa tarkoitetun tutkimus- ja päätösmenettelyn ajan ja annettava tarvittaessa lisätietoja.


</Amend>
<Amend>Tarkistus		<NumAm>16</NumAm>

<DocAmend>Ehdotus asetukseksi</DocAmend>
<Article>11 artikla – otsikko</Article>
	

	Komission teksti
	Tarkistus

	Tietokanta pakkotyöhön liittyvistä riskialueista tai -tuotteista
	Tietokanta pakkotyöhön liittyvistä riskialueista, -tuotteista tai -palveluista


</Amend>
<Amend>Tarkistus		<NumAm>17</NumAm>

<DocAmend>Ehdotus asetukseksi</DocAmend>
<Article>11 artikla – 1 kohta</Article>
	

	Komission teksti
	Tarkistus

	1.	Komissio pyytää ulkopuolisia asiantuntijoita tarjoamaan ohjeellisen, ei-tyhjentävän, todennettavissa olevan ja säännöllisesti päivitettävän tietokannan pakkotyöhön liittyvistä riskeistä tietyillä maantieteellisillä alueilla tai tiettyjen tuotteiden osalta, mukaan lukien valtion viranomaisten määräämä pakkotyö. Tietokannan on perustuttava 23 artiklan a, b ja c alakohdassa tarkoitettuihin ohjeisiin ja asiaankuuluviin ulkoisiin tietoihin, jotka ovat peräisin muun muassa kansainvälisiltä järjestöiltä ja kolmansien maiden viranomaisilta.
	1.	Komissio tarjoaa muun muassa ILO:a, OECD:tä, EUH:ta, työmarkkinaosapuolia ja kansalaisyhteiskunnan organisaatioita edustavien ulkopuolisten asiantuntijoiden avustuksella ohjeellisen, ei-tyhjentävän, näyttöön perustuvan ja säännöllisesti päivitettävän tietokannan pakkotyöhön liittyvistä riskeistä tietyillä maantieteellisillä alueilla, tuotantopaikoilla ja taloudellisessa toiminnassa tietyillä aloilla ja alueilla tiettyjen tuotteiden ja palvelujen osalta, mukaan lukien valtion viranomaisten määräämä pakkotyö.

	
	Komissio ja 12 artiklan mukaisesti nimetyt toimivaltaiset viranomaiset olettavat, että tuotteet tai palvelut, jotka ovat peräisin maantieteellisiltä alueilta tai tuotantopaikoilta tai taloudellisesta toiminnasta tietyillä aloilla ja alueilla, joilla pakkotyökäytännöt ovat järjestelmällisiä ja laajalle levinneitä ja sisällytetty tietokantaan, on valmistettu tai tarjottu käyttäen pakkotyötä. Asianomaisen talouden toimijan vastuulla on osoittaa, että sen tuote tai palvelu on valmistettu tai tarjottu käyttämättä pakkotyötä. Oletuksen soveltamiseksi tietokantaan on sisällytettävä erityinen luettelo näyttöön perustuvista tiedoista.

	
	Kaikissa tapauksissa toimivaltaisten viranomaisten on varmistettava, ettei todistustaakka ole suhteeton.

	
	Tietokannan on perustuttava 23 artiklan a, b ja c alakohdassa tarkoitettuihin ohjeisiin, joiden olisi oltava kattavia ja jotka olisi annettava viipymättä ja viimeistään kuuden kuukauden kuluttua tämän asetuksen voimaantulosta, ja asiaankuuluviin ulkoisiin tietoihin, jotka ovat peräisin muun muassa kansainvälisiltä järjestöiltä ja kolmansien maiden viranomaisilta, kuten Euroopan vapaakauppaliittoon kuuluvilta mailta, ehdokasmailta sekä työmarkkinaosapuolilta ja kansalaisyhteiskunnalta.

	
	Tietokannan on oltava selkeä ja avoin, jotta talouden toimijat, erityisesti pk-yritykset ja mikroyritykset, voivat käyttää tietoja huolellisuusvelvoitettaan varten. Näiden tietojen on oltava vapaasti ja helposti yleisön saatavilla saavutettavassa muodossa vammaisille henkilöille. Tulliviranomaisten tiedot kyseisistä tuotteista tai palveluista, kuten alkuperästä ja varastointi- ja kuljetuspaikoista, on sisällytettävä tietokantaan.

	
	Komissio varmistaa, että tietokanta on käyttäjäystävällinen eikä aiheuta tarpeetonta hallinnollista rasitetta talouden toimijoille.


</Amend>
<Amend>Tarkistus		<NumAm>18</NumAm>

<DocAmend>Ehdotus asetukseksi</DocAmend>
<Article>11 kohta – 1 a kohta (uusi)</Article>
	

	Komission teksti
	Tarkistus

	
	1 a.	Tietokantaan on myös sisällytettävä ajantasainen luettelo talouden toimijoista ja tuotteista tai palveluista, joihin 6 artiklan 4 kohdassa tarkoitetut päätökset vaikuttavat.

	
	Tietokannassa on viipymättä ilmoitettava kaikkien talouden toimijoiden, tuotteiden tai palvelujen poistamisesta tietokannasta. Kaikki aiemmat markkinakiellot ja toimivaltaisten viranomaisten tekemät päätösten kumoamiset on arkistoitava.


</Amend>
<Amend>Tarkistus		<NumAm>19</NumAm>

<DocAmend>Ehdotus asetukseksi</DocAmend>
<Article>24 artikla – 2 kohta – 1 alakohta</Article>
	

	Komission teksti
	Tarkistus

	2.	Verkosto koostuu kunkin jäsenvaltion toimivaltaisen viranomaisen edustajista, komission edustajista ja tarvittaessa tulliviranomaisten asiantuntijoista.
	2.	Komissio organisoi verkoston ja johtaa sitä, ja se koostuu kunkin jäsenvaltion toimivaltaisen viranomaisen edustajista, komission edustajista ja tarvittaessa tulliviranomaisten asiantuntijoista.


</Amend>
<Amend>Tarkistus		<NumAm>20</NumAm>

<DocAmend>Ehdotus asetukseksi</DocAmend>
<Article>24 artikla – 2 kohta – 1 a alakohta (uusi)</Article>
	

	Komission teksti
	Tarkistus

	
	Yksi Euroopan parlamentin nimittämä asiantuntija osallistuu verkostoon tarkkailijana.


</Amend>
<Amend>Tarkistus		<NumAm>21</NumAm>

<DocAmend>Ehdotus asetukseksi</DocAmend>
<Article>24 artikla – 2 kohta – 1 b alakohta (uusi)</Article>
	

	Komission teksti
	Tarkistus

	
	Unionin tason alojenväliset työmarkkinajärjestöt voivat nimetä verkostoon tarkkailijoiksi neljä edustajaa siten, että ammattiliitot ja työnantajajärjestöt ovat tasapuolisesti edustettuina.


</Amend>
<Amend>Tarkistus		<NumAm>22</NumAm>

<DocAmend>Ehdotus asetukseksi</DocAmend>
<Article>24 artikla – 2 kohta – 1 c alakohta (uusi)</Article>
	

	Komission teksti
	Tarkistus

	
	Tapauksen mukaan seuraavat sidosryhmät voidaan kutsua osallistumaan tarkkailijoina:

	
	– Euroopan työviranomaisen edustajat;

	
	– perusoikeusviraston edustajat;

	
	– unionin edustustojen ja muiden asiaankuuluvien unionin elinten edustajat;

	
	– kolmansien maiden viranomaisten edustajat;

	
	– Euroopan vapaakauppaliittoon kuuluvien maiden, sisämarkkinoille osallistuvien maiden tai ehdokasmaiden edustajat;

	
	– kansalaisjärjestöjen edustajat ja muut asiaankuuluvat asiantuntijat.


</Amend>
<Amend>Tarkistus		<NumAm>23</NumAm>

<DocAmend>Ehdotus asetukseksi</DocAmend>
<Article>24 artikla – 3 kohta – b alakohta</Article>
	

	Komission teksti
	Tarkistus

	(b)	suorittaa yhteisiä tutkimuksia;
	(b)	suorittaa yhteisiä tutkimuksia unionissa ja kolmansissa maissa, edellyttäen, että asianomaiset talouden toimijat antavat suostumuksensa ja että sen jäsenvaltion tai kolmannen maan hallitukselle, jossa tarkastukset on määrä suorittaa, on ilmoitettu virallisesti eikä se ole esittänyt vastalausetta;


</Amend>
<Amend>Tarkistus		<NumAm>24</NumAm>

<DocAmend>Ehdotus asetukseksi</DocAmend>
<Article>24 artikla – 3 kohta – b a alakohta (uusi)</Article>
	

	Komission teksti
	Tarkistus

	
	(b a)	valtuuttaa tutkimaan tai seurata laajalle levinneiden ja järjestelmällisten pakkotyökäytäntöjen tilannetta;


</Amend>
<Amend>Tarkistus		<NumAm>25</NumAm>

<DocAmend>Ehdotus asetukseksi</DocAmend>
<Article>24 artikla – 3 kohta – d alakohta</Article>
	

	Komission teksti
	Tarkistus

	(d)	osallistua tämän asetuksen tehokkaan ja yhtenäisen soveltamisen varmistavien ohjeiden laatimiseen;
	(d)	laatia ohjeita tämän asetuksen tehokkaan ja yhtenäisen soveltamisen varmistamiseksi ja seurata sen soveltamista havaitsemalla ristiriitoja ja auttamalla niiden ratkaisemisessa;


</Amend>
<Amend>Tarkistus		<NumAm>26</NumAm>

<DocAmend>Ehdotus asetukseksi</DocAmend>
<Article>24 artikla – 3 kohta – e a alakohta (uusi)</Article>
	

	Komission teksti
	Tarkistus

	
	(e a)	jakaa tietoa myös pakkotyön perimmäisistä syistä ja antaa suosituksia komissiolle ja muille asiaankuuluville unionin elimille, jos pakkotyökäytäntöjä havaitaan;


</Amend>
<Amend>Tarkistus		<NumAm>27</NumAm>
<DocAmend>Ehdotus asetukseksi</DocAmend>
<Article>24 artikla – 3 kohta – f alakohta</Article>
	

	Komission teksti
	Tarkistus

	(f)	edistää toimivaltaisten viranomaisten ja tulliviranomaisten välistä yhteistyötä ja asiantuntemuksen ja parhaiden käytäntöjen vaihtoa.
	(Tarkistus ei vaikuta suomenkieliseen versioon.)


</Amend>
<Amend>Tarkistus		<NumAm>28</NumAm>

<DocAmend>Ehdotus asetukseksi</DocAmend>
<Article>24 artikla – 3 kohta – f a alakohta (uusi)</Article>
	

	Komission teksti
	Tarkistus

	
	(f a)	edistää yhteistyötä ja asiantuntemuksen ja parhaiden käytäntöjen vaihtoa kolmansien maiden asiaankuuluvien toimivaltaisten viranomaisten, kansainvälisten järjestöjen ja muiden toimijoiden kanssa;


</Amend>
<Amend>Tarkistus		<NumAm>29</NumAm>
<DocAmend>Ehdotus asetukseksi</DocAmend>
<Article>24 artikla – 3 kohta – f b alakohta (uusi)</Article>
	

	Komission teksti
	Tarkistus

	
	(f b)	seurata pakkotyöhön liittyvien korjaavien toimien toteuttamista;


</Amend>
<Amend>Tarkistus		<NumAm>30</NumAm>
<DocAmend>Ehdotus asetukseksi</DocAmend>
<Article>24 artikla – 3 kohta – f c alakohta (uusi)</Article>
	

	Komission teksti
	Tarkistus

	
	(f c)	seurata tuotteiden, joita ei hyväksytty luovutettaviksi vapaaseen liikkeeseen tai vientiin, uudelleen ohjaamista käytettäviksi yleisen edun mukaisesti;


</Amend>
<Amend>Tarkistus		<NumAm>31</NumAm>

<DocAmend>Ehdotus asetukseksi</DocAmend>
<Article>24 artikla – 3 kohta – f d alakohta (uusi)</Article>
	

	Komission teksti
	Tarkistus

	
	(f d)	perustaa yhteyspiste, joka tarjoaa mahdollisuuden ilmoittaa tietoja väitetyistä tai epäillyistä 3 artiklan rikkomisista ja vahvistaa seurantamenettelyt koordinoinnin helpottamiseksi koko käsittelyn ajan.


</Amend>
<Amend>Tarkistus		<NumAm>32</NumAm>

<DocAmend>Ehdotus asetukseksi</DocAmend>
<Article>24 artikla – 4 kohta</Article>
	

	Komission teksti
	Tarkistus

	4.	Komissio tukee ja kannustaa täytäntöönpanoviranomaisten välistä yhteistyötä verkoston kautta ja osallistuu verkoston kokouksiin.
	4.	Komissio tukee ja kannustaa täytäntöönpanoviranomaisten välistä yhteistyötä verkoston kautta.


</Amend>
<Amend>Tarkistus		<NumAm>33</NumAm>

<DocAmend>Ehdotus asetukseksi</DocAmend>
<Article>24 artikla – 4 kohta – 1 a alakohta (uusi)</Article>
	

	Komission teksti
	Tarkistus

	
	Komissio huolehtii verkoston sihteeristöstä ja tarjoaa asianmukaiset resurssit verkoston tehokkaan toiminnan varmistamiseksi sen tavoitteiden mukaisesti.


</Amend>
</RepeatBlock-Amend>

